cyanic-selkie/wikianc huggingface dataset:
CR311A
Den CR311A ass e Chemin repris am Kanton Réiden a geet vum CR311 bei der Wolwener Klaus a südwestlecher Richtung bis op déi belsch Grenz bei Pärel, wou se Uschloss un déi belsch N805 huet.
Den CR311A ass ronn 3,2 km laang.
Jemaine Clement
De Jemaine Atea Mahana Clement, gebuer den 10. Januar 1974, ass en US-amerikanesche Stand-up-Komiker a Schauspiller.
Large Synoptic Survey Telescope
De Large Synoptic Survey Telescope (LSST) ass e geplangt Spigelteleskop mat groussem Siichtberäich, deen den zougänglechen Himmel komplett an dräi Nuechte fotograféiere kann. Mam Bau gouf 2010 ugefaangen an et soll fir 2014 fäerdeg sinn. D'Teleskop steet um 2.682 Meter héijen El-Peñón-Bierg vum Cerro Pachón am nërdleche Chile. An der Noperschaft steet de Gemini-South-Teleskop, de SOAR-Teleskop an den CTIO-Teleskop.
Verglach mat aneren Teleskope vun dëser Gréisst hieft sech den LSST duerch säi grousse Bildwénkel mat engem Duerchmiesser vun 3,5° eraus (de Mound an d'Sonn hu vun der Äerd aus gesinn en Duerchmiesser vun ongeféier 0,5°).
Den Direkter vum LSST ass den Anthony Tyson.
Near Earth Asteroid Tracking
NEAT (Near Earth Asteroid Tracking) ass e Projet vum Jet Propulsion Laboratory (JPL) fir den Himmel z'iwwerwaachen, dat an Zesummenaarbecht mat der US-Loftwaff an der US-Raumfaartadministratioun NASA. Säin Zil ass d'Opspiere vun allen äerdnoen Asteroiden, fir sou fréi wéi méiglech (am Idealfall Jore bis Joerzéngte virdrun) virun enger geféierlecher Kollisioun vun der Äerd mat engem Asteroid virgewarnt ze sinn.
Am Kader vum Iwwerwaachungsprogramm goufen och en ettlech nei Koméiten entdeckt. (Mat Stand vum Mee 2004 waren et 43 Koméiten). All déi Koméiten droen den Nummdeell 'NEAT', oder (wann d'Entdeckung gläichzäiteg engem aneren Observateur oder enger anerer Observateursgrupp gelonge war) e kombinéierten, wéi z. B. ‚NEAT-LINEAR‘.
Eng besonnesch Bedeitung hat de Koméit mat der Bezeechnung C/2001 Q4 (NEAT), deen de 24. August 2001 entdeckt gouf an am Mee 2004 eng Visuell Magnitude vu ronn 3^m erreecht hat. Ongeféier gläichzäiteg hat och de Koméit C/2002 T7 (LINEAR) seng gréisst Hellegkeet erreecht, soudatt een op der südlecher Hemisphär vun der Äerd mat bloussem A gläichzäiteg zwéin hell Koméite gesi konnt.
Lumières de la presse internationale
D'Lumières de la presse internationale, fréier och bekannt als Prix Lumières, sinn e franséische Filmpräis.
Sainte-Croix (Lot)
Sainte-Croix ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2018 huet Sainte-Croix mat Montcuq, Lebreil, Belmontet a Valprionde fusionéiert fir déi nei Gemeng Montcuq-en-Quercy-Blanc ze bilden, an ass zanterhier eng delegéiert Gemeng vun där Gemeng.
Lumières de la presse internationale
Si ginn zënter 1996 zu Präis vun der Académie des Lumières de la presse internationale verdeelt, an där Korrespondente vun der internationaler Press zu Präis vertruede sinn. All Joer wielen iwwer 120 international Korrespondent aus iwwer 60 Länner déi bescht Leeschtunge vun der franséischer Filmindustrie vum Joer virdrun aus. De Präis gëllt als de franséische Pendant zu den US-amerikanesche Golden Globes, déi op déi selwecht Manéier ausgewielt ginn.
D'Präisskulptur, "le lumière" genannt, ass e Band, dat eng Flam duerstellt an an deem senger Mëtte e klengen Eiffeltuerm steet, wéi d'Wick vun enger Käerz. Am Flameband selwer si Lächer an de Schrëftzug "Lumières" agestanzt, wat un e Filmband an u Kinoleindwänn erënnere soll.
Edith Hancke
D'Edith Hancke, gebuer de 14. Oktober 1928 zu Berlin an och do gestuerwen de 4. Juni 2015 war eng däitsch Schauspillerin.
D'Edith Hancke war a méi wéi 130 Kinos- an TV-Filmer ze gesinn.
Uergel Kierch Bauschelt
D'Uergel an der Kierch vu Bauschelt ass eng Uergel, déi am Joer 1900 vun den Uergelbauer Müller vu Reifferscheid gebaut gouf a bis haut original erhalen ass. 1986 gouf d'Wierk vum Uergelbauer Herbert Schmidt renovéiert.
Se huet zwee Manualer, eent mat 7 an eent mat 4 Regësteren, an eng Pedall.
De 7. Dezember 2001 gouf d'Uergel op d'Lëscht vun de klasséierte Monumenter als Nationaalt Monument agedroen.
Goul
De Goul ass en 52 km laange Floss am Massif central an den Departementer Cantal an Aveyron. Et ass e rietsen Niewefloss vun der Truyère a gehéiert domat zum Anzuchsgebitt vun der Garonne.
Gréisser Uertschaften um Laf sinn: Jou-sous-Monjou, Raulhac, Vezels-Roussy, Murols a Lapeyrugue.
Um ënneschte Laf steet de Barrage vum Goul vun deem aus Wasser an de Séi vum Barrage vu Couesques deviéiert gëtt.
Grégoire Aslan
De Grégoire Aslan, gebuer als Krikor Kaloust Aslanian den 28. Mäerz 1908 zu Konstantinopel a gestuerwen den 8. Januar 1982 zu Ashton an England, war en armeenesche Schauspiller.
De Grégoire Aslan huet an iwwer 130 Kinos- an TV-Filmer matgespillt. Hie war a villen interntionale Filmer wéi Mr. Arkadin (1955) vum Orson Welles, Celui qui doit mourir (1957) vum Jules Dassin, The Roots of Heaven (1958) vum John Huston, Our Man in Havana (1960) vum Carol Reed a Cleopatra (1963) vum Joseph L. Mankiewicz ze gesinn.
Alenter
Den Alenter (Alnus glutinosa) oder och Schwaarz Eller, ass e Lafbam, deen am Wanter seng Blieder verléiert, aus der Gattung vun den (Elleren) (Alnus) a gehéiert domat zu der Famill vun de Betulaceae (Bierkeplanzen).
D'Holz ass ënner Waasser ganz resistent a gouf dofir schonn an der Jonksteenzäit gebraucht als Péil fir ënnert dem Buedem, op deene gebaut gouf.
Charakteristesch sinn hir zäpchenaarteg Fruuchtstänn, déi och iwwert de Wanter um Bam bleiwen, Blieder déi vir ofgeronnt sinn an eng schwaarzbrong "zerrappt" Bamkuuscht bei eelere Beem.
Tous les soleils (Film)
Ëm wat geet et am Film?
Den Alessandro, vu Beruff Museksprofesser, lieft zu Stroossbuerg mat senger Duechter Irina a sengem Brudder Luigi…
Étienne Heuschling
Den Étienne Heuschling, gebuer de 6. Abrëll 1762 an der Stad Lëtzebuerg a gestuerwen den 29. August 1847 zu Bréissel, war e lëtzebuergesch-belsche Jurist a Philolog.
Hien huet säi Secondaire am Stater Kolléisch, deemools Collège royal thérésien genannt, gemaach.
1782 ass en zum Professer am Collège-internat royal de Namur genannt ginn. Kuerz duerno ass en dann awer op Louvain eng Lizenz am Droit maache gaang.
Dunn huet hien zu Roum orientalesch Sprooche studéiert; a 1788, no engem Concours an deem e ganz gutt ofgeschnidden hat, krut hien e Léierstull an der orientalescher Sprooch Syriaque op der Theologescher Akademie déi un der Sapienza-Universitéit gekoppelt war.
Zeréck an den Éisträicheschen Nidderlanden huet hien, vu 1790 un, Hebräesch um Collège des Trois Langues vu Louvain enseignéiert. Hie war souguer dee leschte Professer um Collège des Trois Langues, wéi dës 1517 gegrënnt Institutioun am Kontext vum franséische Regime 1797 ofgeschaf gouf.
Hien huet sech bestuet an ass op Bréissel wunne gaangen, wou en eng Zäitchen an der École centrale vum Departement Dyle grammaire générale-Coursë ginn huet.
Vun 1806 un huet hien op der École de droit de Bruxelles, déi grad just am Kader vun der Université impériale gegrënnt gi war, als Professeur suppléant Coursë ginn.
1817 gouf hien uerdentleche Professer fir Droit op der Université d'État de Louvain, déi grad vum hollännesche Pouvoir - nieft den Universitéite vu Léck a vu Gent - gegrënnt gi war.
Heimweh nach St. Pauli
Heimweh nach St. Pauli ass en däitsche Film vum Werner Jacobs aus dem Joer 1963 nom Musical mam selwechten Numm vum Gustav Kampendonk a Lotar Olias.
Fatz
De Begrëff kann och pejorativ fir eng Fra gebraucht ginn an huet sech och als verstäerkt Negatioun duerchgesat (z. B.: "et huet mer kee Fatz gehollef"). , ,
Vaux-devant-Damloup
Vaux-devant-Damloup ass eng franséisch Uertschaft a Gemeng am Departement Meuse an der Regioun Grand Est.
Am Éischte Weltkrich gouf d'Uertschaft Vaux 1916 bei der Schluecht vu Verdun, komplett zerstéiert an ni méi opgeriicht, well se nom Krich als Zone rouge klasséiert war. Et war eng vun den néng komplett zerstéierten Uertschaften am Departement Meuse.
Nom Krich gouf eng néi Uertschaft, ronn 500 Meter vun der aler, opgeriicht. Déi gouf dunn awer net méi Vaux genannt, mä se krut den zesummegesaten Numm, fir se vun der aler z'ënnerscheeden an op hir Noperschaft mat Damloup ze weisen. Et ass déi eenzeg komplett zerstéiert Uertschaft am Departement, déi nei opgeriicht gouf. Se läit um Ostrand vum Staatsbësch vu Verdun ronn 8 km nordëstlech vu Verdun.
Convoy (Film 1978)
Convoy ass en US-amerikanesche Film vum Sam Peckinpah aus dem Joer 1978.
Ëm wat geet et am Film?
Am Arizona doen d'Camionschauffere sech zesumme fir géint de Sheriff Lyle Wallace ze protestéieren...
Saint-Saury
Saint-Saury ass eng Gemeng am franséischen Departement Cantal an der Regioun Auvergne-Rhône-Alpes.
Antonio Margheriti
Den Antonio Margheriti, gebuer den 19. September 1930 zu Roum a gestuerwen de 4. November 2002 zu Monterosi, war en italieenesche Filmregisseur, Filmproduzent an Dréibuchauteur. Hien huet och Filmer ënner de Pseudonymmen Anthony Daisies, Anthony Dawson an Anthony M. Dawson gedréint.
De Margheriti huet nieft villen Italo-Western och aner Genre-Filmer wéi Horror-, Action- a Science-Fictionfilmer gedréint.
Bekannt Acteure wéi Claude Rains, Yul Brynner, Lee Van Cleef, Jane Birkin, John Saxon, Anthony Quinn, Christopher Lee, Richard Harrison, Klaus Kinski, Ernest Borgnine an Terence Hill hunn a senge Filmer matgespillt..
Éloie
Éloie ass eng franséisch Gemeng am Territoire de Belfort an der Bourgogne-Franche-Comté.
David Warner
Den David Warner, gebuer den 29. Juli 1941 zu Manchester, an England a gestuerwen de 24. Juli 2022 zu London, war en englesche Schauspiller.
Tess Burton
D'Tess Burton (de Familljennumm gëtt op englesch ausgeschwat: ['bœ:ʀtən] ), gebuer den 10. Juni 1985 ass eng lëtzebuergesch Politikerin (LSAP). Si ass zanter Dezember 2013 Deputéiert fir de Bezierk Osten an der Chamber.
No hirer Première am Iechternacher Lycée am Joer 2005 huet d'Tess Burton Kommunikatioun a Marketing zu Köln studéiert, an déi Studien 2009 mat engem Bachelor of Arts in Media-Management ofgeschloss. Duerno huet si e Master an Entrepreneuriat zu Lëtzebuerg gemaach a schafft zanterhir am Familljebetrib, engem Zeitungsverlag, an huet e Buttek zu Gréiwemaacher.
Si huet bei de Chamberwale vum 20. Oktober 2013 am Walbezierk Oste kandidéiert. Si gouf net direkt gewielt, ass dann awer de 5. Dezember 2013 amplaz vum Nicolas Schmit, dee Minister gouf, nogeréckelt. Och bei de Chamberwale vum 14. Oktober 2018 ass si fir de Schmit nogeréckelt, deen op säi Mandat verzicht huet, fir dat Joer drop Kommissär an der Europäescher Kommissioun ze ginn.
Si war Lëtzebuerger Wäikinnigin 2004/2005.
Henri Cirelli
Den Henri ("Heini") Cirelli, gebuer den 23. Dezember 1934 zu Diddeleng an och do gestuerwen de 25. September 2021, , war e lëtzebuergesche Foussballspiller a Foussballtrainer.
Hien huet tëscht dem 30. September 1956 am 17. Februar 1965 a 37 Matcher fir déi lëtzebuergesch Foussballnationalekipp gespillt an dobäi 6 Goler geschoss.
No senger Zäit als aktive Spiller huet den Henri Cirelli als Trainer Statioun bei dëse Veräiner gemaach: US Diddeleng, Avenir Beggen, SC Téiteng, Swift Hesper, F.C. Jeunesse Hautcharage a schliisslech beim F91 Diddeleng.
Prix Michel-Simon
De Prix Michel-Simon war e Filmpräis, deen tëscht 1989 an 2004 verdeelt gouf. En ass nom Schwäizer Schauspiller Michel Simon benannt.
Geéiert goufen all Joer ee jonke Schauspiller an eng jonk Schauspillerin, déi an engem Spillfilm matgespillt hunn.
E gouf fir de Filmfestival Les Acteurs à l'écran zu Seine-Saint-Denis agefouert, deen et bis 2000 gouf.
Saint-Santin-Cantalès
Saint-Santin-Cantalès ass eng Gemeng am franséischen Departement Cantal an der Regioun Auvergne-Rhône-Alpes.
Cal (Film 1984)
Cal ass e brittesche Film vum Pat O'Connor aus dem Joer 1984 no engem Roman vum Bernard MacLaverty.
Ëm wat geet et am Film?
De Cal ass e jonke nordiresche Katholik deen un Operatioune vun der IRA deelgeholl huet. Hie verléift sech an d'Fra vun engem Polizist deen duerch d'IRA ëm d'Liewe koum…
Taina Bofferding
D'Taina Bofferding, gebuer den 22. November 1982, ass eng lëtzebuergesch Politikerin (LSAP). Si ass zanter dem 5. Dezember 2018 Inneministesch a Ministesch fir Chancëgläichheet an der Regierung Bettel-Schneider/Kersch-Braz/Bausch.
Carrière
Si huet bei de Chamberwale vum 20. Oktober 2013 am Walbezierk Süde kandidéiert. Si gouf net direkt gewielt, ass dunn awer de 5. Dezember 2013 amplaz vun der Lydia Mutsch, déi Ministesch gouf, nogeréckelt. Bei de Chamberwale vum Oktober 2018 gouf si net erëmgewielt, gouf awer als Innenministesch an d'Regierung opgeholl.
Donieft war d'Taina Bofferding bis Enn 2018 Gemengeconseillère an der Gemeng Esch-Uelzecht, huet als Gewerkschaftssekretärin beim OGB-L geschafft a war Vizepresidentin vun der AHA.
Vum Mäerz 2014 bis Januar 2019 war si Vizepresidentin vun der LSAP. .
Mince alors !
Mince alors! ass e franséische Film vun der Charlotte de Turckheim aus dem Joer 2012.
Ëm wat geet et am Film?
D'Nina, jonk, schéin a mockleg, kritt vu sengem Mann Gaspard als Kaddo eng Kuer fir Ofzehuele geschenkt…
Rasquin
Rasquin ass e Familljennumm, deen op de wallounesch-franséische Patronym Rasquin zeréckzeféieren ass. Dëse kënnt vun der hollännescher DIminutivform Rassekijn vum Virnumm Rasso.
Et ass de Familljennumm vun ë. a. follgende Persounen:
Margit Carstensen
D'Margit Carstensen, gebuer den 29. Februar 1940 zu Kiel a gestuerwen den 1. Juni 2023 zu Heide, war eng däitsch Schauspillerin.
Si ass haaptsächlech bekannt duerch hir Rollen a Kinos- an TV-Filmer vum Rainer Werner Fassbinder.
Columbia Hills (Mars)
D'Columbia Hills sinn e flaachen, ongeféier 5 km laangen a bis zu 3 km breede Biergzuch um Planéit Mars. E läit am grousse Krater Gusev. D'Columbia Hills goufe vun der Landesond Spirit entdeckt, déi 2004 am Krater erfollegräich gelant war.
Numm
Fir d'éischt goufen d'Bierger als East Hill Complex bezeechent. Awer schonn e puer Deeg méi spéit goufe si nom Space Shuttle Columbia deen dat Joer virdru verongléckt war, a Columbia Hills ëmbenannt, woubäi siwen eenzel Biergkoppen no de verstuerwenen Astronaute genannt goufen.
Bierger
Vun Norden no Süden:
Besonnesch bekannt an erfuerscht gouf den Husband Hill. De Spirit war do a 400 Marsdeeg) eropgefuer. En hat den Opstig bei engem Hiwwelvirspronk ugefaangen, dee West Spuer gedeeft gouf. Uschléissend ass hien dunn iwwer d'Flank a Richtung Norde gefuer a koum an d'Tennessee Valley. Do konnt e klenge Bléck op d'Land hanner de Bierger geworf ginn. Duerno ass de Spirit laanscht e Grat bis op d'Spëtz gefuer. De Bierg ass ronn 100 bis 120 Meter méi héich wéi den Terrain ronderëm. Ufanks gouf den Husband Hill fir de gréisste vun de Columbia Hills gehalen. Genee Miessungen hunn awer erginn, datt de südleche McCool Hill e puer Meter méi héich ass.
Wärend dem Opstig hat sech e schéine Bléck iwwer de ganze Gusev-Krater erginn an et goufe vill Panoramafotoe gemaach. Wéi de Rover nees a südlecher Richtung de Bierg erofgefuer ass, huet hien eng Plaz erfuerscht, déi op Satellittebiller nëmmen als grousse schwaarze Fleck um Hang vum Husband Hill ze gesi war. Dat ass en Dünefeld, dat El Dorado gedeeft gouf. De Spirit fiert am Ament duerch e klengen Dall tëscht dem Husband Hill an dem McCool Hill. Do erfuerscht en eng geologesch Besonneschheet, d'Home Plate, eng Gestengsplack vun 100 m Duerchmiesser.
De Spirit hat 2006/2007 um Hank vum McCool Hill iwwerwantert. D'Hankschréi hat et de Solarpanéilen erméiglecht, wärend dem Marswanter e gënschtegen Afallswénkel zu der Sonn ze kréien déi am Wanter ganz niddreg steet.
CR311B
Den CR311B ass e Chemin repris am Kanton Réiden. Et ass eng Verbindungsstrooss zu Pärel tëscht dem CR311A an dem CR312.
Den CR311B ass ronn 600 m laang.
Osten
Den Osten ass déi Himmelrichtung no där d'Äerd dréit. Et ass eng vun de véier Haapthimmelsrichtungen (Nord, Ost, Süd, West) a gëtt kulturhistoresch mam Sonnenopgank verbonnen.
Rumigny (Ardennes)
Rumigny ass eng franséisch Gemeng an den Ardennen an der Regioun Grand Est a war den Haaptuert vum fréiere Kanton mam selwechten Numm.
Osten
Bezeechnungen an Urspronk vum Numm
Oste kënnt vum alhéichdt. ostan ‚ëstlech‘. Der Ausdrock „Osten“ (respektiv säin Adjektiv „ëstlech“) gëtt am Däitschen zanter dem 15. Joerhonnert gebraucht. Ufanks gouf d'Himmelsrichtung (dichteresch bis haut) och mat „géint Sonnenopgank“ bezeechent. D'Wuert ass als angelsächsesch eâst gläichaarteg mat griichesch eos an laténgesch aurora, déi béid souwuel Mueresrout wéi och Mueren als Gëttin personifizéiert bedeiten.
Rumigny (Ardennes)
Wéi 2011 de Parc naturel régional des Ardennes entstanen ass, war Rumigny eng vun de Grënnungsgemengen.
Osten
Bezeechnungen an Urspronk vum Numm
Interessant ass, datt déi fréi Landkaarten net genort, mä geost orientéiert waren (Osten). Déi Länner am Oste goufen ënner dem Begrëff Mueresland (Orient) zesummegefaasst – der Weltgéigend, an där visuell d'„Sonn opgeet“. Nach haut ginn dës Gebidder Noen Osten, Mëttleren Osten a Fären Osten genannt. Analog steet griich. Anatole oder Anatolia, Gëttin vum Sonnenopgank, och eng réimesch Hore, vergl. Anatolien fir d'‚Land am Osten‘.
An der nordescher Mythologie droen déi véier Zwergen Norðri, Suðri, Austri a Vestri de Kapp vum Ymir, aus deem d'Asen den Himmelsbou opgeriicht haten, Austri ass den Zwerg vum Osten – erhalen ass dat Wuert an Austrasien/Austrien, dem Ostfrankeräich, wéi och an Ostarrîchi/Austria, de Wierder fir Éisträich.
D'Assoziatioun vu Fréijoer mat Mueren an Osten ass wäit verbreet. Ob bei der Himmelsrichtung e wierklechen etymologeschen Zesummenhank mat Ouschteren, dem Fréijorsfest, besteet, ass net zweifelsfräi.
Als technesch Ofkierzung fir Oste gëtt an der Navigatioun a Kartographie meeschtens de grousse Buschtaf‚ E‘ gebraucht (engl. east, frans. est), fir eng Verwiesselung mat Null z'ënnerbannen.
Haapthimmels- a Koordinaterichtung
Osten ass eng vun de véier Haapthimmelsrichtungen an hat nieft allgemengen Zwecker besonnesch Bedeitung fir d'Geographie an d'Navigatioun. Op der Osthallschent vum Himmel klammen all Himmelskierper erop (analog falen s'op der Westhallschent). Den Osten déngt dacks och als Koordinaterichtung (an der Mathematik meeschtens als Absziss x, an der Geodesie als Ordinat y; a gëtt och als Ostwäert genannt).
Geometresch betruecht ass d'Himmelsrichtung „Ost“ oder „Osten“ (Ofkierzung O, engl. E) eng vun den zwou Wénkelhallschenten tëscht Nord (0 Grad) an Süd (180 Grad).
Helvio Soto
Den Helvio Soto, gebuer den 21. Februar 1930 zu Santiago-de-Chile an och do gestuerwen den 29. November 2001, war e chileenesche Filmregisseur.
Freddy und das Lied der Prärie
Freddy und das Lied der Prärie ass en däitsch-jugoslawesche Film vum Sobey Martin aus dem Joer 1964.
Ëm wat geet et am Film?
De mysteriéise Black Bill zitt als Sänger iwwer Land an hëlleft den Onschëllegen zu hirem Recht…
Lebreil
Lebreil ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2018 huet Lebreil mat Montcuq, Belmontet, Sainte-Croix a Valprionde fusionéiert fir déi nei Gemeng Montcuq-en-Quercy-Blanc ze bilden, an ass zanterhier eng delegéiert Gemeng vun där Gemeng.
(1343) Nicole
Den (1343) Nicole ass en Asteroid vun der Haaptceinture.
Gilles Baum
De Gilles Baum, gebuer de 16. Januar 1973 zu Lëtzebuerg, ass e lëtzebuergesche Schoulmeeschter a Politiker (DP).
Hien huet vun 1992 bis 2013 zu Rued-Sir Schoul gehalen an ass zanter 1999 am Gemengerot vun der Gemeng Jonglënster, wou e vun 2003 bis 2005 an duerno nees vun 2017 un Schäffe ass.
No de Chamberwale vum 20. Oktober 2013 ass hien de 5. Dezember 2013 an d'Chamber nogerëtscht an d'Plaz vun der Maggy Nagel, déi Ministesch gouf. Bei de Chamberwale vum 14. Oktober 2018 gouf hien erëmgewielt.
Den 28. Juni 2014 gouf hien um DP-Nationalkongress zum neie Generalsekretär gewielt.
Nom Doud vum Eugène Berger huet de Gilles Baum den 23. Januar 2020 de Poste vum Fraktiounschef vun der DP an der Chamber iwwerholl.
Heis (Moundkrater)
Den Heis ass e klengen Aschlagkrater am Nordweste vun der viischter Moundsäit um Flaachland vum Mare Imbrium, südlech vum Krater C. Herschel a westlech vum Dorsum Heim. Am Südweste läit de méi grousse Krater Delisle. Tëschent deem an dem Heis verleeft d'Rima Delisle, nërdlech dovun läit d'Rupes Boris, e Gebitt vu speziellem Interessi wärend den Apollo-Missiounen. Den nërdleche Rand gëtt vum Niewekrater Dorsum A iwwerlagert.
De Krater gouf am Joer 1935 vun der I.A.U. nom däitschen Astronom Eduard Heis (1806–1877) genannt, deen och an der Meteorfuerschung geschafft hat.
Karl Ringel
De Karl Ringel, gebuer den 30. September 1932 zu Fürth, ass en däitsche Foussballspiller op der Stiermer-Positioun.
NGC 65
Den NGC 65 ass eng elliptesch Galaxis am Stärebild Cetus. Si gouf am Joer 1886 vum Astronom Frank Muller entdeckt.
Karl Ringel
Hien huet a senger Carrière fir Clibb SpVgg Greuther Fürth (1951–52), VfB Friedrichshafen (1952–53), Borussia Neunkirchen (1953–65) an 1. FC Saarbrécken (1965–66) gespillt.
Am Joer 1956 huet de Ringel zweemol fir déi saarlännesch Foussballnationalekipp gespillt an dobäi ee Gol fir dëser Nationalekipp geschoss. Den 28. Dezember 1958 huet hien och eemol fir déi däitsch Foussballnationalekipp gespillt.
Liwny
Liwny (op Russesch: Ливны) ass eng Stad am Oblast Orjol am Zentralrussesche Federatiounskrees a Russland.
Cécile Hemmen
D'Cécile Hemmen, gebuer de 6. November 1955, ass eng lëtzebuergesch Politikerin (LSAP) a fréier Speakerin a Moderatorin. Si war vun Oktober 2011 bis Oktober 2018 Buergermeeschtesch vun der Gemeng Weiler zum Tuer.
D'Cecile Hemmen huet no hirer Première um Fieldgen 1975 Theater gespillt a bei der Lëtzebuerger Revue matgemaach.
1978 huet si bei RTL Radio Lëtzebuerg als Speakerin ugefaangen, a vum Ufank vun den 1990er Joren un och als Moderatorin bei RTL Télé Lëtzebuerg geschafft, wou si Emissioune wéi „Fit“, „Highlight“ a „Place Royale“ moderéiert huet. No 33 Joer huet si bei RTL opgehalen a gouf Responsabel fir d'Ëffentlechkeetsaarbecht vun der Coque.
De 5. Dezember 2013 ass si, no hirer Kandidatur op der Lëscht vum Walbezierk Zentrum fir d'Chamberwale vum 20. Oktober 2013, fir den Etienne Schneider nogeréckelt, dee Minister gouf.
De 4. Februar 2020 ass si, no de Chamberwale vum 14. Oktober 2018, als Fënneftgewielt op der Zentrumslëscht, fir de Franz Fayot an d'Chamber nogeréckelt.
Liwny
Si ass de Verwaltungszentrum vum Stadkrees Liwny an huet 50.343 Awunner (Stand 2010) op enger Fläch vun zirka 32 km².
Liwny gouf am Joer 1177 fir d'alleréischt ernimmt.
Robbie Coltrane
De Robbie Coltrane, OBE, gebuer den 30. Mäerz 1950 als Anthony Robert McMillan zu Rutherglen, a gestuerwen de 14. Oktober 2022 zu Larbert, war e brittesche Schauspiller.
Zu senge bekanntste Rollen zielen den Eddie Fitzgerald an der Krimiserie Cracker (op der däitscher Tëlee mam Titel Für alle Fälle Fitz gelaf) an de Ris Rubeus Hagrid an den Harry-Potter-Filmer. Och an den James-Bond-Filmer GoldenEye an The World Is Not Enough huet hie mategespillt.
Prix Jean-Gabin
De Prix Jean-Gabin war e franséische Filmpräis. En ass tëscht 1981 an 2006 all Joer un ee franséischen oder franséischsproochege (männlechen) Nowuessschauspiller gaangen.
De Louis de Funès hat d'Iddi fir d'Auszeechnung a wollt domat säi Schauspillkolleeg Jean Gabin éieren, deen 1976 gestuerwe war.
2006 gouf mam Jean-Gabin-Präis opgehale wëll et e Sträit gouf tëscht den Organisateuren an der Duechter vum Jean Gabin. 2008 gouf en duerch de Patrick-Dewaere-Präis ersat.
Fir Nowuessschauspillerinne gëtt et de Romy-Schneider-Präis.
Schrauf
Eng Schrauf ass e Stëft oder Bolzen, op dem baussendrop e Gewënn ass. Mat hir gëtt eng Verbindung hiergestalt, déi fest ass, ma déi een nees am Géigesaz zum Nol lassmaachen an nees unzéie kann.
Déi zwou gängestst Zorte Schrauwe sinn Holz- (liicht konesch) a Metallschrauwen (zylindresch). Holzschrauwe schneide sech beim erandréine selwer hiert Géigegewënn. Bei de Metallschrauwen gëtt et e Géigegewënn. Wann d'Géigewënn net am volle Material ass da besteet et a Form vun enger Mudder, fir Material dertëscht festzehalen.
Ian Holm
Den Ian Holm, gebuer als Ian Holm Cuthbert den 12. September 1931 zu Goodmayes, a gestuerwen den 19. Juni 2020 zu London, war en englesche Film- an Theaterschauspiller.
Zu senge bekanntste Rollen zielen déi vum Hobbit Bilbo an de Filmer The Lord of the Rings: The Fellowship of the Ring, The Lord of the Rings: The Return of the King, The Hobbit: An Unexpected Journey an The Hobbit: The Battle of the Five Armies. Hie war war weider a bedeitende Filmer wéi Alien vum Ridley Scott, Time Bandits vum Terry Gilliam, Robin and Marian vum Richard Lester, Greystoke: The Legend of Tarzan, Lord of the Apes vum Hugh Hudson a Brazil vum Terry Gilliam ze gesinn. Fir seng Roll als Sam Mussabini am Klassiker Chariots of Fire gouf hie fir en Oscar nominéiert.
Hien huet och a villen TV-Filmer an TV-Serie matgespillt sou am Film Alice Through the Looking Glass an an der Miniserie Jesus of Nazareth.
Charleroi
Charleroi (Wallounesch Tchålerwè ; Châlerwè ) ass eng Stad an der belscher Provënz Hainaut an der Regioun Wallounien an d'Haaptstad vum Arrondissement mam selwechten Numm. Mat 201.256 Awunner (Stand: 1.1.2017) ass Charleroi déi drëttgréisst Gemeng an der Belsch an déi gréisst a Wallonien. D'Awunner vu Charleroi gi Carolorégiens oder Carolos genannt.
Geographie
Charleroi läit op der Sambre, eng 50 km südlech vu Bréissel. Ronderëm sinn, dem Auerenzär no, Les Bons Villers (a), Fleurus (b), Châtelet (c), Gerpinnes (d), Ham-sur-Heure-Nalinnes (e), Montigny-le-Tilleul (f), Fontaine-l'Évêque (g), Courcelles (h) a Pont-de-Celles (i).
Charleroi läit an engem grousse Baseng, wou Kuel ënnert dem Buedem ass. D'Kueleminne sinn haut all zou, mä et gëtt nach vill Tippe ronderëm d'Stad.
Andeelung
Bei der Gemengereform vun 1977 goufen d'Gemenge Couillet (VI), Dampremy (II), Gilly (IV), Gosselies (XIV), Goutroux (XI), Jumet (XIII), Lodelinsart (III), Marchienne-au-Pont (IX), Marcinelle (VII), Monceau-sur-Sambre (X), Montignies-sur-Sambre (V), Mont-sur-Marchienne (VIII), Ransart (XV) a Roux (XII) mat Charleroi (I) fusionéiert.
Geschicht
Déi eelst erhale Quellespuer vu Charleroi ass an engem Dokument vun 863 vun der Abtei Lobbes wou d'Duerf Carnotus ernimmt gëtt, dat 980 als Karnoit (980) a Charnoy (1188) optaucht, an dunn an der Grofschaft Namouer louch.
1659 gouf mam Pyrenäenfridden d'Grenz tëscht de Spueneschen Nidderlanden a Frankräich nei gezunn. Fir d'Verdeedegung vun dëser neier Südgrenz ze verbesseren, huet de Gouverneur vun den Nidderlanden, de Francisco de Moura, den 3. September 1666 am Numm vum Kinnek Carlos II. d'Grondherrschaft iwwer d'Duerf Charnoy iwwerholl, fir do eng nei Festungsanlag ze bauen. Dobäi gouf Charnoy zu Éiere vum Kinnek a Charleroy ëmgenannt. Nach ier se fäerdeg gebaut war, ass se 1667 am Devolutiounskrich u Frankräich gefall. Den 2. Juni 1667 huet de Louis XIV. d'Festung besicht an den Uerder ginn, se nees opzeriichten. 1668 war dëst geschitt. Kuerz dono gouf se vun den Hollänner belagert, ma goung 1678 duerch den Traité vun Nijmegen u Spuenien. 1693 hunn d'Fransouse se nees ageholl, ma scho 1697, duerch den Traité vu Rijswijk goung d'Festung hannescht u Spuenien. Net laang dono hunn d'Fransousen, d'Vereenegt Provënzen an d'Eisträicher sech drëm geklappt; déi leschtgenannt kruten et 1714 duerch den Traité vu Baden. 1745 gouf se nees vum Prince de Conti fir Frankräich ageholl, a gouf 1748 nees eng Kéier un Eisträich hanneschtginn.
Bis d'Franséisch Revolutioun war emol Rou. 1790 koum et zu Opstänn, déi zu der Kreatioun vun de Vereenegten nidderlännesche Staaten gefouert hunn. Doropshin hunn d'Eisträicher d'Stad besat, ma goufe bei der Schluecht vu Jemappes 1792 vun de Fransouse verdriwwen. Véier Méint drop hun d'Eisträicher s'erëmgeholl, just fir se den 12. Juni 1794, bei der Schluecht vu Fleurus, nees un d'Fransousen ze verléieren. Vu 1794 bis 1800 hat se de "Revolutionsnumm" Libre-sur-Sambre. Nom Napoleon senger Néierlag 1815 gouf Charleroi an d'Vereenegt Kinnekräich vun den Nidderlanden integréiert, a gehéiert zanter der Belscher Revolutioun 1830 zum neigegrënnte Kinnekräich Belsch.
Tëscht 1867 an 1875 gouf d'Festung geschleeft, fir méi Plaz ze kréien, fir d'Stad auszebauen.
Bei der Gemengefusioun 1977 huet Charleroi seng Awunnerzuel verzéngfacht.
Ekonomie
Am Laf vun der Industrieller Revolutioun vum 19. Joerhonnert gouf Charleroi den Zentrum vun der wallounescher Kuelen- a Stolindustrie an och e fréien Zentrum vun der Aarbechterbeweegung. Ausserdeem gouf sech an der Géigend ronderëm op d'Produktioun vu Flaachglas spezialiséiert. 1863 hunn d'Bridder Alfred an Ernest Solvay zu Couillet, haut e Quartier vu Charleroi, hir éischt Fabrick vu Natriumcarbonat opgeriicht, e wichtege Bestanddeel vun der Glasinustrie, dat nom Solvay-Procédé produzéiert gouf.
Vill auslännesch Immigranten, virop Italieener, koume fir an d'Grouwen an an d'Schmelze schaffen ze goen. Den 8. August 1956 sinn an der Minière Bois du Cazier zu Marcinelle beim schwéierste Grouwenaccident vun der belscher Geschicht 262 Mineuren ëm d'Liewe komm, déi meescht dovun Italieener.
Zanter dem Enn vun den 1960er Joren an der Strukturkris an der Stolindustrie hunn no an no all Schmelzen zougemaach, wat zu engem bis haut héijem Chômage gefouert huet. 2012 huet Duferco ugekënnegt, dee leschten Héichuewen auszemaachen. D'Glasindustrie ass net méi sou staark wéi se war, beschäftegt awer nach Leit. Zu Gosselies hat de Maschinnebauer Caterpillar déi gréisst Fabrick baussent den USA bedriwwen, dës gouf 2017 zougemaach, sou datt iwwer 2000 Leit hir Aarbecht verluer hunn.
Eisebunn
Charleroi ass mat Verbindungen op Bréissel (- Antwerpen), Léck, Lille a Paräis a mat de Regionalstrecken op Couvin an Ottignies-Louvain-la-Neuve e wichtegen Eisebunnsknuet. An der Haaptgare Charleroi Sud fueren all Dag ronn 355 Zich.
Schëfffaart
Den Hafe vu Charleroi ass iwwer de Kanal Charleroi-Bréissel un d'flämescht Wasserstroossennetz ugebonnen.
Fluchverkéier
Bei Charleroi zu Gosselies ass de Fluchhafe Bréissel-Charleroi, dee vu Bëllegfluchgesellschaften, virop Ryanair, ugeflu gëtt.
Lokaltransport
Den ëffentlechen Transport gëtt vun der Gesellschaft TEC Charleroi mat Busser an engem Premetrosnetz gemaach.
Petz Lahure
Den Antoine "Petz" Lahure, gebuer de 7. Oktober 1945 zu Péiteng, ass e lëtzebuergesche Journalist an Auteur. Hien huet de 15. Mäerz 1965 am Tageblatt ugefaange mat schaffen, wou en ë. a. 20 Joer laang Chef vun der Sportsredaktioun war. Duerno, 1988 ass e vum Dages- an de Wochejournalismus bei d'Revue gewiesselt, wou en, ë. a. och als Responsabele vum Sport, bis 2002 bliwwen ass. Zanter dem Summer 2002 schafft en nees fir d'Tageblatt, wou e sech virun allem ëm déi grouss Courssen am Vëlossport a besonnesch ëm den Tour de France këmmert. De 15. Mäerz 2015, bei der Arrivée vun der Course Paris-Nice, huet hien op der "Promenade des Anglais", säi fofzegjärege Jubiläum als Journalist gefeiert. Nieft den internationale Vëloscoursse schreift de Petz Lahure och weiderhi reegelméisseg eng sougenannt "Kolumne" am Tageblatt.
Bei den Olympesche Spiller zu London 2012 gouf de Petz Lahure fir seng 10. Spiller, bei deenen hien als Journalist present war, ausgezeechent. Ronn ee Joer méi spéit, am Juli 2013, krut de Petz Lahure zu Vaison-la Romaine vum Direkter vum Tour de France Christian Prudhomme an den zwéi fréiere Vainqueure Bernard Hinault (1978, 1979, 1981, 1982 und 1985) a Bernard Thévenet (1975, 1977) de Sëlwerplateau iwwerreecht, deen all Suiveur vum Tour de France belount, deen op d'mannst 35-mol bei der "Grande Boucle" accreditéiert war. 2016, bei den Olympesche Spiller zu Rio de Janeiro, war de Petz Lahure nees ënnert de Geéierte vun der internationaler Sportspress. An der Association Internationale de la Presse Sportive ass hie Member vun der Finanz- a vun der Eethik-Kommissioun. Am Joer 2021 ass hie bei den "AIPS Sport Media Awards" fir déi weltwäit sechsbeschte Kolumne ausgezeechent ginn. Zanter dem 8. Januar 1998 ass de Petz Lahure President vun der Lëtzebuerger Vereenegung vun de Sportsjournalisten (fréier ALJS, duerno ALPS), déi 2007 hiren Numm op sportspress.lu geännert huet. Déi Associatioun, déi 2019 hiren 90. Gebuertsdag gefeiert huet, organiséiert all Joer de Gala vun der Sportpress, bei deem d'Trophéeën un de beschte Sportler, déi bescht Sportlerin an déi bescht Ekipp vum Joer iwwerreecht ginn.
Dëse Gala gouf am Fréijoer 2016 a "sportspress.lu Awards Night" ëmgedeeft an no 32 Editiounen am Casino 2000 zu Munneref den 1. Dezember 2016 a Presenz vum Grand-Duc Henri an der Coque um Kierchbierg ofgehalen. Ee Joer méi spéit, de 7. Dezember 2017, ass dës "sportspress.lu Awards Night", fir d'éischt Kéier och live vun RTL Télé Lëtzebuerg iwwerdroe ginn.
Am Joer 2018 ass de Gala nees zeréck op Munneref an de Casino 2000 gewiesselt, wou d'Éierung vun de beschte Sportler donneschdes, de 6. Dezember, am "Chapito" iwwer d'Bün goung. Dobäi goufe fir d'éischt och zwou nei Trophéeën, de "Prix d'entraîneur de l'année" an de "Prix Ultra-sport" iwwerreecht.
Wéinst der Corona-Kris ass s'am Joer 2000 ausgefall an 2021 iwwer eng Televisiounsémissioun organiséiert ginn. Déi nächst Éierunge vun de beschte Sportler vu Lëtzebuerg ass "live" fir donneschdes, den 1. Dezember 2022 geplangt.
James I. vun England
Den James, gebuer den 19. Juni 1566 zu Edinburgh, Schottland, a gestuerwen de 27. Mäerz 1625 zu Theobalds Park, Hertfordshire, England, war zanter 1567 als James VI. Kinnek vu Schottland a vu 1603 bis zu sengem Doud och nach, als James I., Kinnek vun England a Kinnek vun Irland.
Liewen
Hie war de Jong vun der Kinnigin vu Schottland, der Maria Stuart, an hirem zweete Mann, dem Henry Stewart, Duke of Albany, besser bekannt als Lord Darnley. Wéi hien ee Joer al war, huet seng Mamm missen ofdanken, an hie gouf zum schottesche Kinnek ernannt. Soulaang e mannerjäreg war, gouf et noeneen e puer Regenten.
Den 20. August 1589 huet hie sech mat der Prinzessin Anna vun Dänemark an Norwegen bestuet.
Wéi déi englesch Kinnigin Elizabeth I. 1603 ouni Kanner gehat ze hu gestuerwen ass, gouf den James, als Ururenkel vum englesche Kinnek Henry VII. och zum Kinnek vun England a vun Irland gekréint.
Heinrich Oberhoffer
Den Heinrich (Henri) Oberhoffer, gebuer den 9. Dezember 1824 zu Pfalzel bei Tréier a gestuerwen den 30. Mee 1885 an der Stad Lëtzebuerg, war e lëtzebuergesch-däitsche Komponist vu Kierchemusek, Organist vun der Stater Kathedral a Musekstheoreetiker.
James I. vun England
Liewen
1606 huet en Nordamerika tëscht der London Company an der Plymouth Company opgedeelt. 1607 huet d'London Company Jamestown gegrënnt, dat nom Kinnek genannt war an déi éischt dauerhaft englesch Siidlung an Nordamerika war.
Heinrich Oberhoffer
Am Alter vun 32 Joer war hien op Lëtzebuerg geplënnert. Säi Buch iwwer Kierchemusekstheorie „Harmonie und Compositionslehre“ (1860) war gutt bekannt zu Lëtzebuerg. Den Oberhoffer ass och den Auteur vun der Chouerkompositioun „Weihegesang an die heilige Cäcilia“.
James I. vun England
Liewen
Och soss stoung en dacks am Konflikt mam englesche Parlament. Sou huet d'Parlament de Budget däerfe stëmmen, soudatt de Kinnek net d'Recettë benotze konnt wéi e wollt. Wéi d'Parlamet och nach refuséiert huet, datt säi Jong Charles déi (kathoulesch) Prinzessin Maria Anna vu Spuenien bestuede kéint, huet hien et den 8. Februar 1622 opgeléist. Nom James sengem Doud, de 27. Mäerz 1625, gouf den Charles dann an allen dräi Länner säin Nofollger.
Kanner
Den James an d'Anna haten follgend Kanner:
Heinrich Oberhoffer
Vun 1871 bis 1876 war hien och Chouerdirigent vun der Maîtrise de la Cathédrale Notre-Dame vun der Lëtzebuerger Kathedral,.
Vun 1862 bis 1871 war hien Editeur vun der Zäitschrëft Cäcilia.
Den Heinrich Oberhoffer gouf als eng vun den Zentralfigure vun der Lëtzebuerger Kierchemusek ugesinn.
Helios (Satellit)
Helios ass den Numm vun enger franséischer Serie vun opteschen Opklärungssatellitte bei deenen d'Belsch, Spuenien, Italien an Däitschland och e puer Benotzerrechter hunn. Déi maximal Opléisung vun den Hélios-1-Satellitten ass 1 m, d'Schwadebreet 10 km. D'Satellitte vun der Helios-II-Generatioun hunn eng verbessert Opléisung vu 35 cm, a méi eng héich Dateniwwerdroungsquot souwéi Infraroutsensore fir Nuetsfotoen. D'Satellitte kreesen op enger Héicht vu 700 km an enger sonnesynchroner Ëmlafbunn ëm d'Äerd. D'Käschte pro Satellittesystem gi mat enger Milliard Euro berechent. EADS Astrium krut vun der franséischer DGA an der nationaler franséischer Weltraumagentur CNES den Zouschlag als Haaptentreprener fir Helios, souwuel fir d'Satellitte wéi och fir d'Benotzerbuedemsegment, dat bis 2018 vun Astrium bedriwwe gëtt.
Den éischten Helios-1-Satellit gouf de 7. Juli 1995 an de Weltraum bruecht. Den éischten Helios-II-Satellit gouf Enn 2004 gestart, fir den Ausfall vum Helios 1B ze kompenséieren. Dee gouf den 3. Dezember 1999 gestart an no engem Feeler an der Stroumversuergung am Oktober 2004 aus dem Helios-1A-Orbit ewechgeholl.
Déi europäesch Helios-Zentralen an hir Standplazen
Duerch bilateral Ofkommen kënnen d'Informatioune vum däitschen SAR-Lupe-System a vun den italieenesche COSMO-Skymed-Satellitte vun all de bedeelegte Länner ofgeruff ginn.
CR312
Den CR312 ass e Chemin repris am Kanton Réiden a geet vun Holz a westlecher Richtung bis op Pärel.
Den CR312 ass ronn 3,2 km laang.
Saint-Paul-des-Landes
Saint-Paul-des-Landes ass eng Gemeng am franséischen Departement Cantal an der Regioun Auvergne-Rhône-Alpes.
Prix Émile et Aline Mayrisch
De Prix Émile et Aline Mayrisch ass e lëtzebuergesche Präis fir verdéngschtvoll Publikatiounen aus dem historeschen, politeschen, ekonomeschen, sozialen, oder kulturelle Beräich, déi d'Versteesdemech tëscht den europäescher Vëlker fërderen. E gëtt all véier Joer vum Cercle des amis de Colpach ënner dem Patronage vum Kulturministère verginn. De Präis gëtt vun ArcelorMittal gestëft an ass am Ganze mat 14.000 Euro dotéiert: 10.000 Euro fir den Haaptpräis a 4.000 Euro fir den Nowuesspräis.
Eligibel si Fuerscher, Studenten, Journalisten a Schrëftsteller, déi zu Lëtzebuerg oder an den Nopeschlänner wunnen a mindestens 24 Joer al sinn.
De Präis erënnert un den Émile Mayrisch a u seng Fra, d'Aline de Saint-Hubert.
1. Editioun (2007)
Fir d'éischte Kéier gouf de Präis de 17. Oktober 2007 verginn, am Kader vun der Kulturhaaptstad Lëtzebuerg 2007. D'Jury gouf vun der Annette Schwall-Lacroix, Presidentin vum Cercle des amis de Colpach, an dem Joseph Kinsch, President vum Verwaltungsrot vun Arcelor, presidéiert.
De Gewënner vum "Premier Prix" war de Charles Barthel fir "Bras de fer. Les maîtres de forges luxembourgeois entre les débuts difficiles de l'UEBL et le Locarno sidérurgique des cartels internationaux. 1918-1929."
De "Prix d'Encouragement" ass un de Guido Müller gaange fir "Europäische Gesellschaftsbeziehungen nach dem Ersten Weltkrieg. Das Deutsch-Franzöisische Studienkomitee und der europäische Kulturbund".
D'Annika Wilkmers krut eng "Mention spéciale" fir "Pazifismus in der Frauenbewegung 1914-1920. Handlungsspielräume, politische Konzeptionen und gesellschaftliche Auseinandersetzungen.
2. Editioun (2011)
Fir déi zweet Editioun ware ronn 20 Wierker aus Lëtzebuerg an den dräi Nopeschlänner agereecht ginn.
De Gewënner vun der zweeter Editioun war den Ulrich Lappenküper fir "François Mitterrand und Deutschland 1916-1996. Eine enträtselte Sphinx."
D'Claudia Hiepel krut de Prix d'encouragement fir hiert Wierk "Willy Brandt und Georges Pompidou. Deutsch-französische Europapolitik und Europakonzeptionen 1969-1974."
3. Editioun (2015)
D'Zeremonie vun der drëtter Editioun (2015) war den 20. Januar 2016 an der Abtei Neimënster. De Präis gouf vum Cercle des amis de Colpach an Zesummenaarbecht mat dem Nationalarchiv, dem Institut Pierre-Werner an ArcelorMittal ënner dem héije Patronage vum Kulturministär verginn.
De Professer Wilfried Loth gouf fir säi Buch ''Europas Einigung. Eine unvollendete Geschichte'' präisgekréint.
4. Editioun (2019)
D'Remise vun der véierter Editioun vum Präis (2019) war den 29. Januar 2020. Laureat war de Paul Feltes fir "Le Luxembourg, l'Europe et les cartels internationaux de l'acier (1929-1939). Entre concurrence coupe-gorge et marché régulé."
Eurovision Song Contest 1979
De '''24. Eurovision Song Contest''' war den 31. Mäerz 1979 an Israel. E gouf dat Joer am Binyanei Ha'ouama Centre zu Jerusalem organiséiert. Presentateure waren den Daniel Pe'er an d'Yardena Arazi. Et war déi éischt Kéier datt de Grand Prix net an Europa ofgehale gouf.
Am Ganzen hunn 19 Länner matgemaach. Jugoslawien, Malta an d'Tierkei waren net dobäi. D'Tierkei wollt eigentlech ursprenglech matmaachen, huet sech awer op Drock vun e puer arabeschen Noperstaaten nees zeréck gezunn.
Verschidde Sänger ware scho virdru mol eng Kéier dobäi, d'Anne-Marie David fir Lëtzebuerg 1973, d'Sandra Reemer (Xandra) fir Holland 1972 a 1976, d'Anita Skorgan fir Norwegen 1977 an d'Grupp Peter, Sue and Marc fir d'Schwäiz 1971 a 1976.
D'Reegel fir d'Ofstëmmung ass d'selwecht bliwwe wéi dat Joer virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Jerusalem matgedeelt ginn.
Déi éischt Plaz kruten d'Vertrieder vun Israel, d'Grupp Gali Atari & Milk and Honey, mat 9 Punkte Virsprong virum Betty Missiego (Spuenien). Déi drëtt Plaz krut d'Anne-Marie David, déi fir Frankräich ugetruede war.
Spuenie war dat lescht Land fir ofzestëmmen. Zu deem Moment war Spuenien mat 1 Punkt virun Israel, duerch déi 10 Punkten déi se du vu Spuenien kritt hunn, huet Israel gewonnen. Et sinn duerno Gerüchter ginn, dat Spuenien net wollt wannen an dat se dowéinst Israel d'Punkte ginn hunn.
Valprionde
Valprionde ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2018 huet Valprionde mat Montcuq, Belmontet, Sainte-Croix a Lebreil fusionéiert fir déi nei Gemeng Montcuq-en-Quercy-Blanc ze bilden, an ass zanterhier eng delegéiert Gemeng vun där Gemeng.
Tony Curtis
Den Tony Curtis, gebuer den 3. Juni 1925 an der Bronx zu New York City als Bernard Schwartz, a gestuerwen den 29. September 2010, war en US-amerikanesche Schauspiller.
An den 1950er a 60er Jore war hien ze gesinn a Filmer wéi Trapeze (1956, mam Burt Lancaster an der Gina Lollobrigida), Sweet Smell of Success (1957, och mam Burt Lancaster), The Defiant Ones (1958, mam Sidney Poitier), Operation Petticoat (1959), Some Like It Hot (1959, vum Billy Wilder, mam Jack Lemmon an der Marilyn Monroe), Spartacus (1960, mam Kirk Douglas a mam Laurence Olivier), Taras Bulba (1962, mam Yul Brynner a mam Sam Wanamaker), The Great Race (1965, mam Jack Lemmon, Peter Falk an der der Natalie Wood) an The Boston Strangler (1968, mam Henry Fonda an George Kennedy).
1971-1972 huet hien an The Persuaders zesumme mam Roger Moore d'Haaptroll gespillt. The Bad New Bears Go to Japan (1978) an The Mirror Crack'd (1980) ware Filmer, an deenen en ë. a. an den 1970er Jore matgespillt huet.
Zanterhier hat en en ettlech Gaaschtrollen ë. a. a Suddenly Susan (1998), Hope & Faith (2004) a CSI: Crime Scene Investigation (2005).
2008 si seng Memoiren ënner dem Titel American Prince erauskomm.
Zanter den 1980er Joren huet den Tony Curtis sech och als Moler en Numm gemaach.
The Osterman Weekend
The Osterman Weekend ass en US-amerikanesche Film vum Sam Peckinpah aus dem Joer 1983 no engem Roman vum Robert Ludlum.
Ëm wat geet et am Film?
Den TV-Journalist Tanner trefft sech all Joer op engem Weekend mat e puer Frënn. Hire Weekend gëtt vun engem CIA-Agent ausspionéiert...
Homs
Homs (op Arabesch: حمص‎‎ Ḥimṣ), fréier Emesa genannt (op Griichesch:Ἔμεσα Emesa), ass eng Stad am Weste vu Syrien. Si läit 501 m iwwer dem Mieresspigel um Floss Orontes an 162 km nërdlech vun Damaskus. Homs mécht de Lien tëscht de Stied un der syrescher Küst an de Stied am Banneland.
Virum syresche Biergerkrich war Homs e wichtegen Industriezentrum, a mat iwwer 650.000 Awunner (2004) no Aleppo am Norden an der Haaptstad Damaskus am Süden déi drëttgréisst Stad a Syrien. D'Bevëlkerung huet déi allgemeng reliéis Diversitéit a Syrien reflektéiert, mat Sunitten, Alawiten a Chrëschten. Et gëtt eng Rei historesch Moscheeën a Kierchen an der Stad a si läit no beim Schlass Krak des Chevaliers, engem Weltkulturierwen.
Homs gëtt eréischt am 1. Joerhonnert, zur Zäit vun de Seleukide, fir d'éischt ernimmt. Spéider ass se d'Haaptstad vun engem Kinnekräich ënnert der Emesani-Dynastie ginn, déi der Stad hiren Numm ginn hunn. Ursprénglech en Zentrum fir d'Veréierung vum Sonnegott Elagabal huet Homs spéider ënner de Byzantiner am Chrëschtentum u Bedeitung gewonnen. Homs gouf am 7. Joerhonnert vun de Moslemen eruewert, déi se zur Haaptstad vun engem Distrikt mam selwechten Numm gemaach hunn. Wärend der islamistescher Period hu mosleemesch Dynastien, déi ëm d'Kontroll vu Syrien gekämpft hunn, probéiert, Homs wéinst senger strategescher Positioun ze kontrolléieren. Ënner dem Osmanesche Räich huet Homs u Bedeitung verluer an eréischt am 19. Joerhonnert huet d'Stad hir wirtschaftlech Bedeitung erëmfonnt mat enger rasanter Entwécklung vun der Kottengsindustrie. Zur Zäit vum franséische Mandat ass aus Homs en Zentrum fir den Opstand géint d'Fransouse ginn an no der Onofhängegkeet 1946 en Zentrum vum Widderstand vun der Baath-Partei géint déi éischt syresch Regierungen.
Am syresche Biergerkrich ass Homs eng Festung vun der Oppositioun ginn. Dowéinst huet d'syresch Regierung am Mee 2011 e militäreschen Ugrëff op d'Stad lancéiert. D'Belagerung, déi duerno komm ass a bis Mee 2014 gedauert huet, huet d'Stad gréisstendeels zerstéiert an Dausenden Doudeger hannerlooss. De Krich an der Stad ass 2015 zu Enn gaange, wéi d'Rebellen d'Stad verlooss hunn an d'Stad erëm an ënner Kontroll vun der Regierung gefall ass.
Virum Krich gouf d'Bevëlkerung vun Homs op ronn 800.000 bis 900.000 Awunner geschat.
Jane Greer
D'Jane Greer, gebuer als Bettejean Greer den 9. September 1924 zu Washington, D.C. a gestuerwen de 24. August 2001 zu Los Angeles, war eng US-amerikanesch Schauspillerin.
Tilleschgaass
D'Tilleschgaass (offiziell: Rue Saint-Ulric) ass eng Strooss am Gronn an der Stad Lëtzebuerg.
Si huet hiren Ufank Op der Schmëdd bei der Bréck déi am Gronn iwwer d'Uelzecht féiert, wou se Uschloss un d'Montée du Grund, d'Plaetisgaass, d'Sosthène-Weis-Strooss an un d'Rue Munster huet, déi da weider an d'Tréierer Strooss féiert. D'Tilleschgaass geet da bis bei d'Bréck wou d'Péitruss an d'Uelzecht leeft a fënnt do den Uschloss un de Berliner Wee.